
 Инсталиране на MODX Revolution [версия 2.6.5-pl]
==================================================


За да инсталирате MODX Revolution (Traditional distribution), моля, следвайте тези указания:

**1.** Свалете инсталацията от официалния сайт на MODX:  
  
[http://modx.com/](http://modx.com/ "http://modx.com/")

**2.** След като свалите архива с инсталацията, трябва да го качите във вашето уеб пространство.

Можете да разархивирате файловете от сваления архив и после да ги качите, също така можете да качите архива и да използвате раздел [Файлове](https://www.icdsoft.com/bg/kb/view/faylove_2) в Контролния панел, за да разархивирате пакета. Настройте permissions на всички директории от инсталацията да са 755 или 775 (рекурсивно). Тази задача можете да извършите в раздел Файлове.

Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите в секцията [Качване на файлове](https://www.icdsoft.com/bg/kb/kachvane_na_faylove "Качване на файлове").

Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през раздел [Файлове](https://www.icdsoft.com/bg/kb/view/faylove_2) в Контролния панел.

**3.** Създайте MySQL база данни за MODX. Можете да направите това през секцията [MySQL бази данни](https://www.icdsoft.com/bg/kb/view/mysql_bazi_danni_1 "MySQL бази данни") на Контролния панел. Трябва също така да направите допълнителен MySQL потребител за MODX през секцията MySQL бази данни в Контролния панел. Разрешете всички привилегии за допълнителния потребител.

**4.** По подразбиране MODX ще използва времевата зона на сървъра. Ако желаете MODX да използва Вашата локална времева зона, разгледайте статията [Промяна на часовата зона на сървъра за PHP скриптове](https://www.icdsoft.com/bg/kb/view/promyana_na_chasovata_zona_na_sarvara_za_php_skriptove_3) за повече информация.

**5.** Посетете с браузъра си директорията, в която са разархивирани MODX файловете. Добавете **setup/** към URL адреса, за да стартирате инсталацията. Изберете език и натиснете бутона **Next**. На следващия екран изключете опцията "Send X-Powered-By Header"и натиснете отново **Next**.  
  
![Install Options](https://hostingassets.com/faq/3705.png "Install Options")  
  
  
**6.** На тази стъпка е нужно да настроите достъпа на MODX до създадената от вас база данни:

**Database type**: MySQL  
**Database host:** localhost  
**Database login name:** Въведете потребителското име за MySQL, което сте създали в секцията MySQL бази данни на Kонтролния панел за вашата MODX апликация.  
**Database password:** Въведете паролата, която сте задали за вашия MySQL потребител.  
****Database name:****Определете базата данни на MySQL, която сте създали за вашата MODX апликация.  
Кликнете на линка **Test database server connection and view collations**, за да тествате връзката до базата данни.  
  
![Connection Information](https://hostingassets.com/faq/3706.png "Connection Information")

  
**7.** След като се свържете успешно, ще видите допълнителни опции за колация (collation) и кодова таблица (character set). Изберете **UTF8** за character set и **utf8\_general\_ci** за колация, след това кликнете на линка **Create or test selection of your database**.

След като тестът премине успешно, е нужно да създадете административен акаунт за MODX. Въведете желаното от вас потребителско име за администратора в полето **Administrator username**, e-mail адрес (**Administrator email**), парола (**Administrator password**), повторете същата парола още веднъж (**Confirm password**) и кликнете на бутона **Next**.  
  
![Default Admin User](https://hostingassets.com/faq/3707.png "Default Admin User")  
  
 **8.** След като инсталационният скрипт извърши някои тестове на сървърната конфигурация, натиснете бутона **Install**, за да инсталирате MODX. След като видите съобщението **Core installation was successful**, натиснете **Next**.  
  
**9.** На следващата стъпка се уверете, че опцията **Check this to DELETE the setup directory from the filesystem** е избрана и натиснете бутона **Login**. Нужно е да въведете избраното от вас по-рано потребителско име на администратора и съответната парола.  
  
**10.** След като влезете в административния интерфейс на MODX, можете да редактирате началната страница на вашия сайт, тъй като MODX по подразбиране публикува празна начална страница. За целта кликнете на линка **Home (1)** в навигационното меню отляво. След като сте готови с редакцията на страницата, можете да я публикувате, като се уверите, че опцията **Published** е избрана и кликнете на бутона **Save**.

**11.** Използвайте раздел [Файлове](https://www.icdsoft.com/bg/kb/view/faylove_2) в Контролния панел, за да посетите папката **core** от MODX инсталацията, и създайте в нея файл с име .htaccess (файлът започва с точка). Кликнете на файла, за да отворите редактора, въведете следният код и запаметете.

Order allow,deny  
Deny from all

Това се извършва с цел по-голяма сигурност чрез забрана за уеб достъп до **core** папката.

**12.** Ако искате MODX да използва по-разбираеми URL адреси (Friendly URLs), е нужно да копирате съдържанието на файла **ht.access** (този файл е част от инсталацията на MODX) във вашия **.htaccess** файл, създаден в стъпка 4. И двата файла се намират в главната директория на MODX.

**Важно**: Следете оригиналния сайт за обновления по сигурността на вашата инсталирана апликация.

